
MÄÄRUS


Narva  									________________ nr_____

Huvitegevuse ja huvihariduse toetuse andmise kord

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel.

[bookmark: para1]§ 1.  Üldsätted
[bookmark: para1lg1] (1) Huvitegevuse ja huvihariduse toetuse andmise korraga kehtestatakse Narva linnaeelarvest antava huvihariduse ja huvitegevuse edasiarendamiseks ja uute huvihariduse ja huvitegevuse tegevuste käivitamiseks toetuse taotlemise, menetlemise, andmise ja andmisest keeldumise, toetuse kasutamise ning aruandluse esitamise kord.
[bookmark: para1lg3](2) Huvitegevuse ja huvihariduse toetus on antud korra mõistes noorsootöö seaduse § 151 lõike 1 alusel riigieelarvest Narva linnale määratud täiendav toetus 7-19aastaste noorte süsteemse ja juhendatud huvihariduse ja huvitegevuse kättesaadavuse ja mitmekesisuse parandamiseks eesmärgiga suurendada nende võimalusi omandada teadmisi, oskusi ja hoiakuid valitud huvialal.

[bookmark: para2]§ 2.  Toetuse taotlemine
[bookmark: para2lg1][bookmark: para2lg2] (1) Toetust saavad taotleda Narva linna ametiasutuste hallatavad asutused, juriidilised isikud ja füüsilisest isikust ettevõtjad, kes pakuvad Narva linnas noortele (vanuses 7-19 aastat) huvihariduse ja/või huvitegevuse teenust.
[bookmark: _GoBack](2) Taotlusi ei saa esitada Narva linna ametiasutuste hallatavad asutused, juriidilised isikud ja füüsilisest isikust ettevõtjad, kellel on taotlemisele eelneva kuu seisuga võlgnevus Narva linna ees (sh linnavara kasutamisega seotud võlgnevus) ja/või riiklike maksude võlg või tähtajaks tasumata jäetud maksusummalt arvestatud intressivõlg maksukorralduse seaduse tähenduses.
(3) Taotlusi saab esitada nende tegevuste finantseerimiseks, mis hakkavad pakkuma Narva noortele vanuses 7-19 aastat plaanipärase ja noorte vajadustele vastava huvihariduse või huvitegevuse teenust ning toetavad Narva linna noorte huvihariduse ja huvitegevuse kava täitmist.

 (4) Toetuse saamiseks esitab taotleja Narva Linnavalitsuse Kultuuriosakonnale (edaspidi Kultuuriosakond) vormikohase taotluse Kultuuriosakonna poolt kehtestatud tähtaegadel. Taotluste esitamise tähtaegadest antakse teada linna kodulehel.
[bookmark: para2lg5] (5) Toetuse taotluse vormi kehtestab Kultuuriosakond.
(6) Toetust ei saa taotleda järgmiste kulude katteks:
1) kinnisvara ja sõiduvahendite omandamise või kasutusse võtmise kulud;
2) hoonete ja rajatiste ehitamise kulud;
3) kinnistute, hoonete ja ruumide majandamiskulud.


[bookmark: para4]§ 3.  Taotluse menetlemine
(1) Narva Linnavalitsus moodustab taotluste läbivaatamiseks ja toetuste andmise otsuse langetamiseks taotluste hindamise vähemalt 7-liikmelist komisjoni (edaspidi Komisjon), mille koosseisu kuuluvad sealhulgas Narva Linnavolikogu noorsookomisjoni, hariduskomisjoni ning kultuur- ja spordikomisjoni esimehed ja noorsoo, hariduse, kultuuri ja spordi eest vastutav Narva Linnavalitsuse liige.

(2) Komisjoni koosolekud protokollitakse. Komisjon on otsustusvõimeline, kui koosolekust võtavad osa vähemalt 2/3 komisjoni liikmetest.

(3) Komisjon vaatab 30 päeva jooksul läbi tähtajaks esitatud taotlused, kontrollib dokumentide vastavust ja õigsust, hindab taotluse vastavust toetuse andmise põhimõtetele ning tingimustele.

(4) Komisjonil on õigus küsida taotlejalt lisainformatsiooni ja nõuda taotlejalt täiendavaid andmeid ning dokumente.
(5) Komisjonil on õigus jätta taotlus läbi vaatamata juhul, kui:
1) taotleja ja/või taotlus ei vasta esitatavatele nõuetele;
2) taotleja ei esita varem saadud toetuse kasutamise kohta aruannet ja dokumente või esitab valeandmeid;
3) toetuse taotlemisel on esitatud valeandmeid;
4) taotleja ei kasutanud eesmärgipäraselt varem saadud toetust.

(6) Toetuse määramisel lähtub Komisjon käesolevast korrast ning Narva linna noorte huvihariduse ja huvitegevuse kavast.

(7) Eelarve võimalustest lähtuvalt võib toetust anda taotletust väiksemas summas.

(8) Komisjon langetab otsuse Toetuse andmise ja toetuse suuruse või andmisest keeldumise kohta.

(9) Kultuuriosakond teavitab taotlejaid, kelle taotlus jäi rahuldamata, toetuse andmata jätmisest 30 päeva jooksul käesoleva paragrahvi lõikes 8 nimetatud otsuse langetamisest.

(10) [bookmark: para6lg3]Kultuuriosakond sõlmib Komisjoni otsuse alusel taotlejaga, kellele antakse toetus, lepingu, millega sätestatakse toetuse andmise, kasutamise ja aruandluse esitamise tingimused.
[bookmark: para7] § 4.  Järelevalve
Kultuuriosakonnal on õigus teostada kontrolli antud toetuse kasutamise ning esitatud andmete õigsuse kohta.

[bookmark: para8]§ 5.  Rakendussätted
(1) Määrus jõustub seadusega sätestatud korras.
(2) Määrust rakendatakse 2020. a eelarves ja hiljem ette nähtud huvitegevuse ja huvihariduse toetuse suhtes.



Irina Janovitš
Narva Linnavolikogu esimees
